cyanic-selkie/wikianc huggingface dataset:
1919 Eternal
Bakgrunn
Den opprinnelige tittelen på albumet var Deathcore WarMachine Eternal. Zakk besluttet å endre det på grunn av hendelsene den 11. september. Albumets omslag er basert på en nazistisk propagandaplakat brukt til å rekruttere nederlendere til Schutzstaffel (SS).
Reverend Timothy Lovejoy
Timothy «Tim» Lovejoy (ofte kalt Reverend Lovejoy) er en fiktiv pastor i den tegnede, amerikanske TV-serien Simpsons.
Lovejoy er ikke spesielt opptatt av å leve etter Bibelen og kan ikke fordra Ned Flanders, som hele tiden vil spørre ham om hvordan han kan bli en bedre kristen. Han er også svært glad i modelltog. Pastor Lovejoy snakker med en mørk, monoton stemme, noe som fører til at Homer ofte sovner i kirken. Marge Simpson drar gjerne med seg hele familien i kirken på søndag, til Homers skrekk.
Bakgrunn
Lovejoy fikk sin utdannelse ved Texas Christian University i Fort Worth, Texas og kom først til Springfield på 1970-tallet som en ivrig, entusiastisk, ung mann. Men han ble etter hvert kynisk og desillusjonert over sin tjeneste - mest på grunn av Ned Flanders, som stadig plager ham med mindre problemer som å begjære sin egen kone, eller fordi han trodde at han hadde svelget en tannpirker. Lovejoy demonstrerer sin aksept for hinduismen når han gjennomfører en hinduistisk ekteskapsseremoni for Kwik-E-Mart-butikkeieren Apu Nahasapeemapetilon. Selv om Lovejoy ikke vet særlig mye om andre religioner. Han har også vært med på et religiøst radio-program sammen med en jødisk rabbiner, og han innrømmer at evolusjon kan være sann.
Imidlertid tolererer han ikke buddhismen, ette at Lisa Simpson konverterte til den. Lovejoy bruker to forskjellige Rolodex: en for kristne, og en for ikke-kristne. Selv om han opprinnelig ser ut til å ha akseptert evolusjonsteorien, tok han senere til orde for kreasjonisme for å øke medlemskapet til kirken hans. Han godtar heller ikke romersk-katolisisme. Lovejoy er ikke alltid like begeistret for Bibelen. Det er usikkert om han i det hele tatt eier en bibel selv, når det en gang blir uttalt at han låner en bibel på biblioteket hver uke.
Men pastor Lovejoy har vist seg å gjøre ting som kan bli ansett som syndige. Lovejoy har vært kjent for å utnytte sin menighet for å motta donasjoner, han har slåss mot en romersk-katolsk prest, og antydet at han en gang brente ned kirken sin for å få utbetalt en forsikring. I episoden «The Joy of Sect» fra sesong ni, blir flere innbyggere fra Springfield narret til å bli med i en kult, og Lovejoy kidnapper Homer Simpson sammen med Groundskeeper Willie. Men når Lovejoy ser romskipet dukke opp fra den «forbudte låven» kaster han sin religiøse krage på bakken. Men etter at det er avslørt at romskipet var en bløff, legger Ned Flanders merke til prestekragen hans på bakken - og Lovejo plukker den opp, og setter den på seg igjen.
I episoden «Secrets of a Successful Marriage» fra den femte sesongen, en episode som handlet om ekteskapsrådgivning, anbefaler Lovejoy og hans sladrete kone Helen, at Marge burde skille seg fra Homer. Selv om Marge protesterer mot dette, og påpeker hvordan Bibelen har strenge retningslinjer mot ting som skilsmisse. Lovejoys kone Helen ble opprinnelig fremstilt som en ekstremt moralistisk og dømmende, som elsker å komme med sladder om alle de andre innbyggerne i Springfield.
Figurer i The Simpsons
Adam-lès-Passavant
Adam-lès-Passavant er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Baume-les-Dames som tilhører arrondissementet Besançon.
Houches-demningen
Houches-demningen er en demning med vannkraftverk i Frankrike. Den er anlagt i elven Arve, som er en sideelv til Rhône. Anlegget ligger like vest for Chamonix, i kommunen Les Houches i departementet Haute-Savoie, sørøst for Grenoble. Installert vannkrafteffekt er ca 100 MW.
Villand herred
Villand herred (Vætlands) var et herred beliggende i Skåne. Villand betyr formodentlig det våte land, dvs. landet med de mange vannløp og sjøer. Villand var avgrenset i vest av Helge Å og i øst av Mørum Å.
Windows Bitmap
Windows Bitmap eller Bitmap Image er et filformat for lagring av digitale bilder, spesielt brukt i Microsoft Windows og OS/2. Det norske navnet er punktgrafikk. Formatet støtter flere fargedybder (bits per piksel): Monokrom punktgrafikk (1-bits), 16-fargers punktgrafikk (4-bits), 256-fargers punktgrafikk (8-bits), 65,536-fargers punktgrafikk (16-bits) og 16.7 millioner-fargers punktgrafikk (24-bits). 8-bits punktgrafikk er perfekt for bilder i gråskala. I tillegg til fargedybdene nevnt over, finnes det en fargedybde til som nesten ikke støttes av noen programmer. 32-bits punktgrafikk brukes av Windows XP til f.eks. bildet på startknappen. Om slike filer åpnes av Paint, blir alle gjennomsiktige eller halvveis gjennomsiktige piksler gjort ugjennomsiktige. Dette virker ikke godt når bildet har skygge. Paint kan hverken lagre dette formatet eller 16-bits punktgrafikk.
Caleb Francis
Caleb Francis (født 8. februar 1968 på Mauritius) er en norsk tidligere fotballspiller.
Caleb Francis spilte for Lillehammer FK (LFK) frem til han var 17 år og er en av LFKs mest profilerte spillere. Etter dette gikk ferden videre til toppfotball i Kongsvinger hvor han spilte i tilsammen åtte sesonger og laget over 20 mål i eliteserien i fotball. I tillegg til karrieren i Kongsvinger, spilte Francis spiss for Bryne i 1. divisjon fotball for herrer et par sesonger. Her scoret han hele 60 mål på 118 kamper, og ble blant annet toppscorer i denne ligaen i 1998. På slutten av sin karriere gikk Francis til Ull/Kisa hvor han spilte i 2½ år, før han til slutt gikk til Larvik Fotball, der han var i 1½ år.
Francis har etter den aktive karrieren vært trener for blant annet IL Runar Fotballs A-lag.
Han jobber nå som lærer, på Ra ungdomsskole, ved siden av å være aktiv i fotballen.
Platysmodes
Platysmodes er en slekt av billene i delgruppen (underfamilien) Pterostichinae i familiegruppen løpebiller.
Utseende
En middelstor (ca. 15 millimeter), avlang, matt gråsvart løpebille. Hodet er rundet med nokså små fasettøyne, kraftige, men ikke spesielt lange mandibler, antennene er omtrent så lange som hode + pronotum, den ytterste delen gulaktig. Pronotum er avrundet med en skarp midtfure. Dekkvingene er rundede med fine punktstriper.
Utbredelse
Arten er endemisk for Ny-Caledonia.
Norgesmesterskapet for brassband 2020
Norgesmesterskapet for brassband 2020, det 42. NM for brassband ble arrangert 7.- og 8. februar 2020 i Grieghallen, Bergen.
Borgarting lagmannsrett
Borgarting lagmannsrett er en av seks lagmannsretter i Norge. Lagmannsretten er ankedomstol i så vel sivile saker som straffesaker og lagdømmet omfatter Oslo og vestre deler av Viken. Oslo tingrett, Buskerud tingrett, og Ringerike, Asker og Bærum tingrett sogner til Borgarting.
Norgesmesterskapet for brassband 2020
Norgesmesterskapet 2020 ble vunnet av Stavanger Brass Band, dirigert av Allan Withington.
Borgarting lagmannsrett
Borgarting lagmannsrett har sete i Oslo i deler av Munchkvartalet. Det er den største av lagmannsrettene både i antall saker og antall dommere (63).
Norgesmesterskapet for brassband 2020
= Resultat og musikk =
Borgarting lagmannsrett
Historie
Tidligere var det Eidsivating lagmannsrett som hadde sete i Oslo og den omfattet det meste av Østlandet. I 1995 ble domstolen delt ved at det ble opprettet en ny lagmannsrett med sete på Hamar og dens område er Hedmark, Oppland og de nordre deler av Akershus fylke (Romerike). Siden den nye domstolens rettskrets omfatter området for det gamle Eidsivatinget, er det denne domstolen som fører navnet videre. Den resterende (og største) delen av lagmannsretten fikk derfor navn etter Borgartinget som var navnet på det gamle tinget som ble holdt i Sarpsborg.
Norgesmesterskapet for brassband 2020
Elitedivisjon
Borgarting lagmannsrett
Bygningen
Bygningskomplekset i Keysers gate sto ferdig i 2005 og er tegnet av DARK Arkitekter i samarbeid med Solheim Jacobsen Arkitekter og Zinc AS. Den inneholder rettssaler i de nederste fire etasjene, kontorer i de neste seks og et stort møterom og kantine for de ansatte i toppetasjen.
Norgesmesterskapet for brassband 2020
Pliktverk i elitedivisjonen i 2020 var Myth Forest (Hestefalltjønn) av Stig Nordhagen. Dommere var: Bjørn Sagstad, Kim Lofthouse, Arsène Duc, Leven Martins, Lito Fontana og Sheona White.
Borgarting lagmannsrett
Bygningen
Den forrige bygningen i Munchs gate 4 ble opprinnelig bygget for Oslo handelsgymnasium. Den er nå restaurert og ombygd til rettssaler.
Norgesmesterskapet for brassband 2020
1. divisjon
Ila Brass Band vant 1. divisjon - selvvalgt verk Myth Forest (Hestefalltjønn) (Stig Nordhagen); dommere var Katrina Marzella-Wheeler, Arsène Duc og Bjørn Sagstad.
Borgarting lagmannsrett
Avdelinger og oppgaver
Domstolen ledes av førstelagmann Marianne Vollan og er delt i tre dømmende avdelinger som hver har to lagmenn hvorav den ene er avdelingsleder. Hver avdeling har et avdelingssekretariat med en egen seksjonsleder. I tillegg har domstolen en fjerde avdeling – en ankeavdeling – med eget avdelingssekretariat. Det er ingen dommere som er knyttet fast til denne avdelingen, de øvrige avdelingen avgir dommere etter en bestemt turnus. Ankeavdelingen foretar ankeprøving i både sivile saker og straffesaker og behandler dessuten anker over kjennelser og beslutninger – det som tidligere het kjæremål. Domstolen har også en administrativ fellesavdeling som ledes av en direktør.
Norgesmesterskapet for brassband 2020
2. divisjon
Ørskog Brass vant 2. divisjon - selvvalgt verk Amundsen (Jonathan Bates); dommere var Katrina Marzella-Wheeler og Lito Fontana.
3. divisjon
Bergen Brass Band vant 3. divisjon - selvvalgt verk Flashback (Jan de Haan); dommere var Rex Martin og Sheona White.
Moen Musikkforening vant 4. divisjon - selvvalgt verk Purcell Variations (Kenneth Downie); dommere var Kim Lofthouse og Selmer Simonsen.
5. divisjon
Flå musikkorps vant 5. divisjon - selvvalgt verk Dimensions (Peter Graham); dommere var Bengt Florvåg og Svein Henrik Giske.
Mario Bonomo
Han representerte Italia under Vinter-OL 1936 i Garmisch-Partenkirchen, der han ikke fullførte det individuelle hopprennet.
Los Quetzales nasjonalpark
Los Quetzales nasjonalpark (spansk: Parque Nacional Los Quetzales) er en nasjonalpark sentralt i Costa Rica. Størsteparten av parken befinner seg i kantonen Dota i provinsen San José, men deler av den tilhører kantonene Tarrazú og Aguirre i provinsen Puntarenas. Avstanden fra hovedstaden San José er 47 kilometer.
Nasjonalparken ble oppretta i januar 2006. Den omfatter tre ulike tropiske skogstyper: fjellregnskog, svært fuktig skog og subalpin paramo. De har til sammen 14 ulike økosystemer. I nasjonalparken lever det blant annet 14 endemiske fuglearter. Den mest kjente er quetzal, som nasjonalparken har navnet sitt etter. Den har også 116 ulike pattedyrarter. Nasjonalparkens høyeste punkt, Cerro Vueltas, er 3190 moh, mens det laveste punktet er 1260 moh.
André Krogsæter
André Krogsæter (født 12. mai 1961 i Oslo) er en tidligere norsk fotballspiller. Han spilte 128 seriekamper for Lillestrøm og scoret 45 seriemål. Han var med i den norske OL-troppen i 1984 og spilte til sammen fire A-landskamper, tre av dem i OL. Han spilte også to kamper for U21-landslaget, én for G19-, og to for G16. Han ble historisk da han scoret alle de fire målene i LSKs 4–1-seier over Vålerenga i cupfinalen 1985.
BMP
BMP er en forkortelse som kan bety flere ting:
Shatila
Shatila er en flyktningleir for palestinere opprettet i Beirut i Libanon i 1948, på land skjenket av Shatila-familien. Den var sammen med «søster»leiren Sabra svært folkerik på 1980-tallet, frem til massakrene der i 1982. Omkring 2005 hadde UNRWA registrert omkring 7 000 flyktninger der. Men i Beirut og omegn var det i tillegg registrert 83 000 palestinske flyktninger utenfor leirene.
Dbeyeh
Dbeyeh er en flyktningleir for palestinere, og ble opprettet i 1956. Den ligger ved Beirut i Libanon, og hadde ca. 2005 omkring 12.900 beboere.
Hordvik skole
Hordvik skole er en kommunal barneskole på Hordvik i Åsane bydel i Bergen kommune. Skolen har plass til 300 elever.
I Hordvik har flere bygninger vært i bruk som skole. Det første skolehuset i Hordvik ble bygd i 1892. Dette bygget var i bruk fram til det ble revet i 1951. En ny skole (Hordvikvegen 131) stod klar året etter. Arkitekter var Torgeir Alvsaker og Einar Vaardal-Lunde. I 1979 ble ny skole oppført i Midtre Prestavegen (arkitekt Per Lingås). En ny paviljong i tilknytning til skolen ble bygget i 1999, og i 2007 ble det bygget et mellombygg mellom de to bygningene. Skolehuset fra 1952 ble da nedlagt. Arkivet etter Hordvik skole oppbevares ved Bergen Byarkiv. I tillegg kan man finne informasjon i tilknytning til skolen i arkivene etter Hordvik skoles Foreldrelag og 17.-maikomiteen i Hordvik.
Platz des 18. März
'''Platz des 18. März''' er en plass i Tysklands hovedstad Berlin på vestsiden av Brandenburger Tor i enden av Straße des 17. Juni. Plassen er en pendant til plassen Pariser Platz på Brandenburger Tors østside.
Navnet skal minne om hendelsene på datoen 18. mars, både marsrevolusjonen i 1848 og de første frie folkekammervalgene i DDR i 1990 da velgerne med stort flertall sluttet seg til en tysk gjenforening.
Plassen het tidligere Platz vor dem Brandenburger Tor (1700-tallet til 1934), Hindenburgplatz (1934-1958, etter den i 1934 avdøde president Paul von Hindenburg), så igjen Platz vor dem Brandenburger Tor (1958–2000). I 1997 bestemte bydelsutvalget i bydelen Mitte at de ville kalle plassen ''Platz des 18. März 1848''. Dette ble ikke støttet av Berlins senat under bygningssenator Jürgen Kleemann (CDU). Forbundsdagspresident Wolfgang Thierse (SPD) foreslo så ''Platz des 18. März'' som et kompromiss, slik at plassen både ble oppkalt etter begivenhetene i 1848 og den demokratiske revolusjonen i 1990. Plassen fikk offisielt dette navnet 15. juni 2000.
Tatervise ved bålet
Taterblod hadde premiere på Centralteatret i 1909 og på Chat Noir i 1913. Bokken Lasson (Vilhelm Dybwads hustru) sang selv visa. Teaterstykket ble svært populær og ble stadig satt opp på nytt helt fram på 1930-tallet.
Noen kilder oppgir at den franske operasangeren Joseph Victor Amédée Capoul skulle ha komponert melodien, men sannsynligvis er det en russisk folkemelodi. Victor Capoul komponerte imidlertid melodien til en annen vise, som også ble sunget i teaterstykket: Eldris vandrevise, som også var skrevet av Dybwad.
Taterblod inneholdt åtte taterviser med norsk tekst av Dybwad: «Taterens frihet», «Assas i Assaria», «Jeg væter min dolk», «Eldris' vandrevise», «Tatervise ved baalet», «Elias' tatervise», «Raddas spaavise» og «Sorte øine». Av disse er det bare «Tatervise ved baalet» og «Sorte øine» som fremdeles er blitt trykt i sangbøker og som blir sunget.
Det er blitt hevdet at visa skal ha blitt laget allerede rundt 1890, men det finnes ikke kilder som kan bekrefte denne påstanden.
Det har etter hvert kommet for lyset at en romantisk dikter i 1800-tallets Russland, Jakov Petrovitsj Polonskij (1819-1898), skrev noe som han kalte Pesn' Cyganki [Sigøyner sang]. Diktet, utg. 1853, ble kjent som kunst sang, eller romanse, etter at det ble tonesatt av Pjotr Tsjaikovskij. Det begynner med ordene ”Moj koster v tumane svetit...” [Min ild/Mitt bål skinner i tåken...] og teksten er forbausende lik Dybwads Tatervise ved bålet, både i skildring og handling. I dag, i russisk miljø, er sangen "Мой костёр" [Moj koster] viden kjent. Her er teksten til Polonskij sunget til en melodi som sannsynligvis er grunnlaget for visa som Dybwad (og romansesangerinnen Lasson?) gjorde om til Tatervise ved bålet/Se min ild. (Barthelemy 2012)
Innspillinger
Visa er blitt sunget inn av en rekke sangere, blant andre Bokken Lasson, Børt Erik Thoresen og Ingeborg Cook.
Teksten
og i flugten gnisterne dør men en farlig brand de tænder der hvor nattens vind dem strør Var dig vel for ildens pragt. Før du vet, saa er du i dens magt. Hold dig væk kom aldrig fantens telt for nær: Stakkars den, som engang faar en taterjente kjær. da vi tok på broen farvel. Hvem skal løse den derute, hvor vi drager hen i kvel. Naar det lysner er vi langt herfra. Mon du har mig i tankerne endda Kanske har du alt en anden på dit fang, glemmer mig som sat der før så mangen gang.
Helvig av Holstein
Da Helvigs far Gerhard ble tatt til fange under folkungeopprøret (1278–1280) av opprørske adelsmenn i Skara i 1278 søkte hun tilflukt i byens nonnekloster.
Etter ektemakens død i 1290 fungerte Helvig som utøver av hans testamente. I 1291 trakk seg tilbake til sin eiendom Dåvö i Västmanland. Det er ikke kjent om hun utøvert noen politisk rolle, formelt eller uformelt, under eller etter regimet til hennes ektemake. Hun ble beskrevet som en adelig, lojal og fredselskende morsfigur, plaget av konfliktene mellom hennes sønner. Hun fungerte som fostermor for hennes eldste sønns framtidige hustru, prinsesse Märta av Danmark som tilbrakte barndommen i Sverige ved hoffet i tiden etter 1290. I 1302 var Helvig tilstede ved kroningen av hennes sønn Birger Magnusson.
Omstendighetene når døde er uklare. Hun levde i Dåvö ennå den 7. mars 1324, men var død før 14. februar 1326. Hun ble trolig begravet ved siden av ektemaken i Riddarholmskyrkan i Stockholm da det er funnet to kvinneskjelett i Magnus Ladulås’ gravkammer, antagelig Helvig og hennes datter Rikissa.
Ekteskap og barn
Helvig ble gift i Kalmar 11. november 1276 med kong Magnus Ladulås av Sverige. Paret fikk følgende barn:
Markveien (Oslo)
Markveien er ei av de sentrale gatene på Grünerløkka i Oslo. Gata er en drøy kilometer lang og går omtrent rett nord/sør. Den starter ved Sannergata i nord og ender opp ved Søndre gate, der den går over i Ankerbrua over Akerselva.
De øverste kvartalene består av klassisk leiegårdsbebyggelse fra 1880- og 1890-tallet. Stadig flere av disse gårdene har nå kontorer og forretninger i første etasje. Omtrent midtveis i øvre del passerer gata på baksida av Paulus kirke med den lille parken Paulus' plass. Kvartalene her inngår i verneområdet Birkelunden kulturmiljø.
Markveien utgjør så vestsida av parken Olaf Ryes plass, og herfra og nedover er den den sentrale handlegata på Grünerløkka.
Bygninger som er verdt å merke seg er:
På 1960-tallet var det planer om storstilt sanering av deler av Grünerløkka, blant annet med en motorvei tvers gjennom området. Grünerbygg-kvartalet har som utgangspunkt en reguleringsplan fra 1971, som baserer seg på denne tanken. Planen førte til stor motstand lokalt. Blant annet blei Grünerløkka leieboerforening stifta med hovedoppgave å arbeide mot sanering og motorvei og for byfornyelse. Det kom over 200 protester mot planen, som gikk helt til Kommunaldepartementet for godkjenning.
Da rivinga av den opprinnelige bebyggelsen tok til høsten 1977, kom det til demonstrasjoner og forsøk på å stoppe arbeidene. Dette lyktes ikke, og det nye kvartalet blei bygd. Protestene bidrog imidlertid til at planene om videre sanering av leiegårdskvartalene blei forlatt, og en gikk over til å fornye og modernisere de eksisterende gårdene.
Markveien har navnet sitt fra den tida det ikke var særlig bebyggelse mellom Akerselva og Trondheimsveien. Området blei brukt som beitemark for slaktedyr som skulle inn til byen.
Før fantes det også ei gate med navn Markveien på Kampen. Ved byutvidelsen i 1879 blei denne omdøpt til Nannestadgata.
Sabra
Med Sabra kan det siktes til
Vasilij Pitsjul
Vasilij Vladimirovitsj Pitsjul (russisk: Васи́лий Влади́мирович Пи́чул; 1961–2015) var en sovjetisk regissør.
Sabra (flyktningleir)
Sabra var en flyktningleir for palestinere i Beirut i Libanon. Den ble rammet hardt under Sabra og Shatila-massakren i 1982. Etterpå er leiren opphørt som selvstendig enhet, og inngår nå i flyktningleiren Shatila.
I Dreamed
«I Dreamed» er en amerikansk populærmusikksang med melodi av Charles Grean og tekst av Marvin Moore. Den ble publisert i 1956.
Den største hitversjonen ble gjort av Betty Johnson samme år. Innspillingen ble utgitt av Bally Records med katalognummer 1320.
Sangen ble gjenstand for en rettstvist i saken Dorchester Music v. National Broadcasting Company [171 F. Supp. 580 (S.D. Cal 959)]. Fred Spielman, som hadde komponert sangen «Rendesvouz» i 1953, anklaget Grean for å ha plagiert hans sang ved å skrive «I Dreamed» (Ingen anklage ble gjort med hensyn til teksten). Retten felte en dom i favør av fornærmede 18. november 1958.
Norsk versjon
Jacob Hjelte har skrevet en norsk tekst. Den norske tittelen er «Jeg drømte». Inger Jacobsen med Willy Andresens kvintett har spilt inn sangen. Den ble utgitt på 78-platen Columbia GN 1609 i 1957.
Listeplasseringer
Betty Johnsons versjon nådde Billboard-listene 15. desember 1956. På Most Played by Jockeys lå den som best som nummer ni, på Best Sellers In Stores-listen som nummer 21 og på Most Played In Jukeboxes som nummer 15. På den sammensatte listen av top 100-sanger nådde den nummer tolv. Alt i alt tilbrakte den 18 uker på listene.
Jonfinn Valmann
Jonfinn Valmann er en fiktiv overbetjent ved Hamar Politikammer, og er hovedperson i flere av Knut Faldbakkens kriminalromaner. Første gang man stifter bekjentskap med denne karakteren er i boka Turneren. Valmann er en traust og jordnær mann, og dette preger måten han etterforsker og oppklarer kriminalsaker på. Han er den som aldri slår seg til ro med lettvinte løsninger, og som alltid stoler på intuisjonen sin, selv om ingen andre gjør det.
Valmann er enkemann og utvikler etterhvert et nært forhold til sin kvinnelige kollega Anita Hegg gjennom bøkene.
Faldbakken har siden 2004 skrevet en bok i året om Valmann, men i 2010 tok han seg en pause, og den neste boken kom ikke før i 2011.
I 2013 kom bok nummer åtte i serien om Valmann. Bok nummer ni i serien, Gjensynet, ble lansert i 2016, før den tiende, Stammeren kom i 2020.
Christof Innerhofer
Christof Innerhofer (født 17. desember 1984 i Bruneck, Syd-Tirol) er en italiensk alpinist. Han starter hovedsakelig i disiplinene utfor og Super-G.
Karriere
Han debuterte i verdenscupen i november 2006, og sanket sine første verdenscupponeng da han ble nr. 24 i superkombinasjonen 10. desember samme år i Reiteralm. 29. desember 2007 ble han nr. 9 i utfor i Bormio, den første plasseringen blant de 10 beste.
28. desember 2008 vant Innerhofer sitt første verdenscuprenn, utforrennet i Bormio. Før dette var hans beste resultat en fjerdeplass som han oppnådde om lag tre uker tidligere.
Under VM i alpint 2011 i Garmisch-Partenkirchen tok Innerhofer gull i super-G, sølv i kombinasjonen og bronse i utfor.
Under Vinter-OL 2014 i Sotsji ble det sølv i utfor og bronse i superkombinasjon.
Indre Arna skule
Indre Arna skule var en kommunal barneskole i Indre Arna i Bergen kommune, som tok imot elever fra 5. til 7. trinn som hadde gått 1. til 4. trinn på Ådnamarka skule. Indre Arna skule ble nedlagt 1. august 2011, da Ådnamarka skole var blitt ferdig utvidet til en fullverdig 1.-7 skole. Bygget brukes derfor siden som barnehage under navnet Indre Arna barnehage.
Maren Jansson Haverstad
Maren Jansson Haverstad (født 1992) er en norsk skiorienterer som har representerte Lierbygda OL og NTNUI.
Hun vant to NM-gull og sju NM-medaljer i perioden 2012–2019.
Lugnarohaugen
Lugnarohaugen er en svensk gravhaug fra yngre bronsealder. Den ligger ved Lugnaro, et torp (husmannsplass) ved Hasslöv, 10 km sør for Laholm i Halland. Graven kalles for et «skjult steinskip» ved at en skipsformet steinsetning er dekket med en kappe av jord og torv.
Lugnarohaugen ble lenge misligholdt, men på initiativ fra presten Victor Ewald i Östra Karup ble haugen gravd ut og undersøkt i 1926–1927. Under en kjernerøys midt i haugen fant man en 8 meter lang skipsformet steinsetning. I «skipet» lå en steinkiste med brente bein fra menneske og sau, samt tre små bronsegjenstander fra rundt 700-500 f.Kr.; en unik miniatyrdolk, en pinsett og en syl. Utenfor denne graven fant man ytterligere to andre graver som antagelig var blitt anlagt senere - såkalte sekundærgraver. Til sammen er det funnet levninger av fire personer i haugen.
Antagelig var bakken blitt rettet ut før skipssetningen ble reist, antakelig på det stedet der likbålet hadde stått, før haugen ble lagt over. I første omgang ble to mennesker gravlagt, deretter ble velvet reist over skipet og dekket med jord og gresstorv. I andre omgang ble det begravd ytterligere to mennesker. Det er mulig at det finnes flere rester av flere graver i den skadde delen av haugen.
En moderne tunnel gjør det mulig å komme inn haugen og se på steinskipet. Det finnes også mange andre fortidsfunn i samme område. I Lugnaro finnes det en liten utstilling om utgravningene.
Elisabet Norderup Michelson
Kerstin Elisabet Katarina Norderup Michelson (født 1. februar 1962) er en norsk gründer fra Skarnes i Sør-Odal. Hun er grunnlegger av selskapet Elmico AS.
Mick Jackson
Mick Jackson (født 4.oktober 1943 i Aveley, England) er en britisk film- og TV-regissør, og fjernsynsprodusent. Hans best kjente film er den amerikanske spillefilmen The Bodyguard med Kevin Costner og Whitney Houston. Andre filmer han har regissert er fjernsynsfilmene Tuesdays with Morrie (1999), A Very British Coup (1988) og Threads ( 1984). En av hans siste filmer er den amerikanske katastrofefilmen Volcano (1997) med Tommy Lee Jones og Anne Heche i de fremste rollene.
Elisabet Norderup Michelson
Norderup Michelson etablerte Elmico i 2003 på Galterud i Innlandet fylke. Selskapet utvikler konsepter basert på herdeplastprodukter som epoxy, polyuretan, polyurea, akryl eller polyester. Kundene er industri og byggebransjen, offshore, kjemisk teknisk industri og verftsindustrien. I 2010 ble hun tildelt Innovasjon Norges pris som Årets gründerkvinne for sitt arbeid med å etablere og utvikle Elmico.
Kent Ove Clausen
Kent Ove Clausen (født 7. november 1985) er en norsk langrennsløper som representerer Tydal IL.
Han debuterte i verdenscupen i langrenn den 5. mars 2008 i Drammen.
Air Transport Auxiliary
Air Transport Auxiliary (ATA) var en britisk sivil organisasjon under andre verdenskrig med hovedkvarter ved White Waltham Airfield som fløy fergeflyvninger med nye, reparerte eller skadde militærfly mellom fabrikker til oversjøiske destinasjoner, eller til vedlikeholdsbaser, skrapplasser, til aktive skvadroner og til flyplasser, men ikke til hangarskip. De fløy også militært personell på hasteoppdrag fra et sted til et annet og utførte også ambulanseoppdrag.
Oppdrag
Den opprinnelige plan var at ATA skulle transportere personell, post og medisiner, men da det var omgående behov for flygere til å gjøre aktiv tjeneste for Royal Air Force (RAF) ble ATA opprettet med personell som ikke kunne gjøre krigstjeneste. 1. mai 1940 hadde ATA tatt over all transport av militærfly fra fabrikker til vedlikeholdsentra for installasjon av maskingevær og annet utstyr. Den 1. august 1941 tok ATA over alle ferjeoppdrag. Dette frigjorde flygere som det ellers var behov for til aktiv krigføring.
Anerkjennlse
Under krigen gjennomførte ATA 415,000 flytimer og leverte mer enn 309,000 fly som omfattet 147 ulike typer, inklusive Spitfire, Hurricane, Mosquito, Mustang, Avro Lancaster, Halifax, Fairey Swordfish, Fairey Barracuda og Flying Fortress. Totalt ble det fløyet 17,059 timer med transportoppdrag. Av disse var 8,570 innen England og 8,489 oversjøiske. Om lag 883 tonn frakt ble besørget og 3,430 passasjerer transportert uten noe uhell.
Piloter
ATA rekrutterte piloter som var betraktet som uegnet for Royal Air Force og Fleet Air Arm på grunn av alder eller andre årsaker. De ble humoristisk referert som Ancient and Tattered Airmen. ATA tok også piloter fra nøytrale land og også flere kvinnelige piloter.
Vegard Åslund
Vegard Åslund (født 9. april 1977) er en norsk musiker som er best kjent som trommeslager i Fryd & Gammen. Han var også medlem i det norske dansebandet Picazzo hvor han først ble medlem i fra 2000. I 2004 forlot han bandet og ble erstattet av Geir Hilsen. I 2006 forlot Hilsen bandet og Åslund ble igjen medlem i Picazzo. Bandet ble oppløst i 2008 da vokalist Eirik Tilley forlot bandet. Tidlig i 2017 ble han igjen medlem i et gjenforent Picazzo etter at Geir Hilsen sluttet.
Boolsk algebra
Boolsk algebra er algebra med variabler som kun kan ha to tilstander eller verdier. Disse refereres vanligvis til som SANT eller USANT. De logiske operasjonene OG, ELLER, og IKKE kan utføres på disse variablene. Boolsk algebra ble oppfunnet av George Boole. Han arbeidet på 1850-tallet med regnestykker hvor variablene bare kunne ha to verdier. Boolsk algebra brukes idag i blant annet elektroniske prosessorer.
Det er vanlig å skrive boolske uttrykk på forskjellige måter. SANT / USANT kan for eksempel skrives som TRUE / FALSE eller 1 / 0. De boolske operasjonene kan skrives rett ut (OG, ELLER, IKKE), eller ved hjelp av tegnene \land, \lor og \lnot. Tegnene «+» og «*» brukes ofte dersom SANT og USANT representeres ved tallene 0 og 1 – da blir operasjonene lik addisjon og multiplikasjon med "vanlige" tall (bortsett fra at 1 + 1 blir 1). Innen programmering er || (ELLER), && (OG) og ! (IKKE) vanlige operatorer.
Formell definisjon
En boolsk algebra er en seks-tuppel som inneholder en mengde A, utstyrt med to binære operasjoner \land (OG), \lor (ELLER), en mono-operasjon \lnot (IKKE/kompliment) og to elementer 0 and 1, slik at for alle elementer a, b og c i A, gjelder følgende grunnsetninger:
Grunnleggende operasjoner
Operasjonene OG, ELLER og IKKE har tre grunnleggende regler.
For at et ELLER-uttrykk skal bli SANT, må én av sidene på ELLER-tegnet være sant.
IKKE er en operasjon som bare utføres på én variabel.
Logiske kretser
Boolean algebra (structure) Algèbre de Boole (structure) 불 대수 אלגברה בוליאנית (מבנה אלגברי) 布尔代数
Beddawi
Beddawi er en flyktningleir for palestinere beliggende i høydene ca. fem km nordøst for Tripoli i Libanon. Leiren ble opprettet i 1955, og har (2005) ca. 13 300 beboere.
Johan Kõpp
Johan Kõpp (født i Holdre i nåværende Helme kommune i Estland, død 21. oktober 1970 i Stockholm; begravet på Skogskyrkogården i Stockholm) var en estisk biskop.
Han ble født i Holdre i det daværende Guvernementet Livland. Kõpp gikk gymnaset i Tartu og studerte teologi ved Universitetet i Tartu, og tok kandidateksamen derfra i 1906. Han jobbet deretter noen år som gymnaslærer i Pärnu.
Fra 1909 til 1922 var Kõpp prest i Laiuse. Da Estland erklærte seg som en uavhengig stat i 1918, engasjerte han seg i politikken, og var en av delegatene på Asutav Kogu, den estiske grunnlovsforsamlingen. Han hadde også andre viktige verv i estisk politikk.
Kõpp var den ledende teologen i Estland i mellomkrigstiden. Han var professor i teologi ved Universitetet i Tartu fra 1916 til 1939 og fra 1941 til 1944. I perioder var han også rektor og prorektor. Han var leder for det estiske litteraturselskapet og nestleder i estiske lærdes selskap. Han var også en aktiv historiker og hadde diverse andre verv.
I 1939 ble Kõpp valgt til biskop i Den estiske evangelisk-lutherske kirke. Før Sovjetunionen tok Estland i 1944, flyktet han til Sverige, og derfra organiserte han kirkens og eksilkirkens aktiviteter. I 1957 ble han erkebiskop for eksilkirken.
Kõpp døde i Stockholm i 1970.
Kaland skole
Kaland skole er en kommunal barneskole på Kaland i Fana bydel i Bergen kommune. Skolen tar imot elever fra 1. til 7. trinn, og har plass til 400 elever.
Liste over kulturminner i Ibestad
Liste over kulturminner i Ibestad er en oversikt over fredede og/eller bevaringsverdige bygninger og elementer i Ibestad. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Peregrine Maitland
Han var født i Long Parish House i Hurstbourne i Hampshire og var den eldste av de fem sønnene til Thomas (død 1798) og Jane Maitland. Han sluttet seg til Grenadier Guards 15 år gammel og utmerket seg i slaget ved Waterloo. Maitland ble utnevnt til viseguvernør av Øvre Canada i 1818 og støttet Family Compact som dominerte provinsen. Han forsøkte å begrense og reformere proamerikanske tendenser i kolonien og motstod kravene til radikale i regjeringen. Hans tid i Øvre Canada endte i 1828 da han ble utnevnt til viseguvernør i Nova Scotia hvor han tjente fra 1828 til 1834.
Maitland dro til India og ble øverstkommanderende for hæren i Madras i 1836 hvor han ble værende i to år. Han ble guvernør i Kappkolonien i 1844, men ble fjernet under xhosakrigen.
USS «Farragut» (DDG-99)
USS «Farragut» (DDG-99) er en amerikansk destroyer i Arleigh Burke-klassen med hjemmehavn i Mayport i Florida. Skipet, som er oppkalt etter admiral David Farragut, tilhører Atlanterhavsflåten i Den amerikanske marinen.
Tel el Zaatar
Tel el Zaatar ( = timianhøyden) var en flyktningleir for palestinere opprettet i 1948 i den nordlige del av det som ble det kristne Øst-Beirut under den libanesiske borgerkrigen (1975–1990). Tidlig under krigen ble flyktningleiren omringet, og en stor del av beboerne massakrert.
Anne Lofthus Valla
Anne Lofthus Valla (født 29. februar 1932 i Vinje, død 6. oktober 2003) var en norsk formgiver og keramiker.
Barndom
Hun ble født på gården Lofthus i Vinje i Telemark og var datter av Magnhild Høgetveit og Aslak Lofthus. Magnhild var kjent for sine rosemønster og var en av pådriverne i utviklingen av dagens Vest-Telemarksbunad. Bestefaren til Anne, Bjørn Lofthus, var også kjent for sine roser, og flere av hans kniver med graverte rosemønster i sølvbeslaget er i dag utstilt ved Vest-Telemark museum.
Multikunstneren Øystein Vesaas, onkelen til Tarjei Vesaas, flyttet til Lofthus i 1943 og bodde der fram til midten av 50-tallet. Det var i denne tiden han samlet inn stoffet til boken Rosemaling i Telemark. Han ble en inspirasjonskilde for Anne. Gården Lofthus var i denne perioden et samlingspunkt for flere kjente kunstnere, og både Henrik Sørensen og Harald Kihle var blant de faste gjestene.
Stavangerflint
Hun var ansatt ved Stavangerflint 1959–1963, hvor hun ble et sentralt medlem av bedriftens kunstneriske stab under ledelse av Kåre Berven Fjeldsaa. For Stavangerflint laget hun dekorer til serviser, anledningsartikler, dekorserier og suvenirer. Blant hennes mest kjente servisdekorer er «Tiril», «Vinge» og barneserviset «Du som metter liten fugl». Dekorseriene «Stolt Margit» og «Folklore» består av fat og krus hvor Lofthus hentet inspirasjon fra Telemarks kulturarv. Disse dekorene finnes også på kopper, asjetter og tekanner. Anne Lofthus laget dekorer til en lang rekke suvenirplatter for steder i Norge og i utlandet. Hennes tegnestil er ofte lett gjenkjennelig gjennom referanser til norsk folkekunst.
Fra 1967
Fra 1967, etter å ha giftet seg med lærer og gardbruker Torbjørn Valla og bosatt seg i på Korgen i Hemnes Kommune, drev hun produksjon fra eget keramikkverksted. Hun arbeidet i perioder som formingslærer ved Korgen Sentralskole. Hun tegnet også kommunevåpenet i Hemnes kommune (godkjent i Statsråd 4. april 1986), og hadde eget keramikkverksted på småbruket Solheim på Valla. Utstilling av keramikk ved Mjonøy Handverk og Kultursenter i Vinje (juni 1994). Hun produserte også en del premier og suvenirer på bestilling. Hun lagde i flere år Hemnes Kommunes Kulturpris. Hun var aktiv kunstner fram til midten av 90-tallet og døde den 6. oktober 2003 etter flere år med Alzheimers sykdom.
Xenodromius
Xenodromius er en slekt av billene i delgruppen (underfamilien) Lebiinae i familiegruppen løpebiller.
Utseende
Små til middelsstore, nokså flate, slanke, gjerne brunlige løpebiller. Dekkvingene er tvert avkuttet bak og dekker ikke de bakerste barkkroppsleddene.
Utbredelse
Slekten er endemisk for fjellområder i Mexico.
Systematisk inndeling
Systematikken følger Carabidae of the World Artene har ofte blitt ført til slekten Dromius.
Lille Vera
Lille Vera (originaltittel: Ма́ленькая Ве́ра) er en sovjetisk film fra 1988, regissert av Vasilij Pitsjul.
Handling
Vera er cirka tjue år gammel, og har nettopp fullført skolen. Foreldrene ønsker at hun skal begynne ved et universitet, men foreløpig foretrekker hun å å være sammen med sin bestevenninne Lena, danse, gå på fest og delta i utelivet. Vera elsker å høre på amerikansk og vest-europeisk rock eller popmusikk, og bruker klær og sminke inspirert av noen av hennes idoler som for eksempel Madonna eller Cyndi Lauper. Hun bor sammen med sin mor og sin alkoholiserte far, Kolya. Men foreldrene hennes blir stadig mer misfornøyde over valgene hennes, og hennes dekadente livsstil. De ønsker også at hun skal ligne mye mer på broren hennes, Victor, en doktor som for tiden bor i Moskva.
På en fest som må brytes opp av politiet, møter hun Sergei - og de blir umiddelbart forelsket. Det viser seg at Sergei var en tidligere venn av Victor. Vera og Sergei bestemmer seg for å gifte seg, men foreldrene hennes protesterer. Vera overbeviser dem om å akseptere det planlagte ekteskapet, ved å påstå ovenfor moren sin at hun er gravid. Sergeis første møte med foreldrene hennes blir katastrofalt, og han reiser sin vei sammen med Vera uten å fullføre resten av middagen - men han kommer snart til å bo sammen med dem.
Problemene mellom Sergei og Kolya øker hele tiden, og når et klimaks i løpet av Kolyas bursdagsfeiring. Sergei er lei av Kolya og at han er alkohol-påvirket hele tiden, og låser ham inne på badet under festen. Men så snart han slippes ut av badet, stikker han Sergei med en kniv. Denne skaden krever en lang rekonvalesens på sykehuset. Veras mor forsøker å overbevise henne om å fortelle myndighetene at Sergei ved et uhell forårsaket skaden på seg selv - for å unngå at Kolya blir sendt i fengsel. Victor, på besøk fra Moskva, skriver ut en resept på et beroligende middel for å roe den fortvilte Vera. Familien går til en strand for en piknik, tilsynelatende for å hjelpe med å roe ned Veras.
Vera vitner om at faren hennes ikke var skyld i det som skjedde med Sergei. Deretter besøker hun Sergei på sykehuset, og forklarer at familien trenger Kolya. Men Sergei virker nå fullstendig uinteressert i henne, og ber henne gå sin vei. Hjemme hos foreldrene sine, føler Vera seg igjen alene og ensom. Hun begynner å drikke, og bruker piller. Et mindre historie i filmen involverer Andrey, en tidligere klasse-kamerat av Vera, som også var forelsket i henne. Andrey ønsker at Vera skal gifte seg med ham.
Sivilforsvar
Sivilforsvar er ikke-militære organisasjoner som har til oppgave å komme sivilbefolkningen til hjelp i krig og større ulykker i fredstid.
Sivilforsvar har til formål å forebygge, begrense og avhjelpe skader på personer, eiendom og miljø ved ulykker og katastrofer, herunder krigshandlinger.
Frue kirke
Frue kirke (også kalt Hetlandskirken) er en langkirke fra 1854 i Stavanger kommune, Rogaland fylke.
Byggverket er i tre og har 700 plasser.
Mircea Șeptilici
Mircea Șeptilici (født 2. august 1912 i București, død 1989 i Montréal) var en rumensk skuespiller.
Biografi
I 1933 utga han en diktsamling kalt An din patru primăveri, mens han var elev ved «Matei Basarab»-gymnaset i București. Boken var en nyutgivelse av en bok som han hadde utgitt på «Pavel Suru»-forlaget i București under pseudonymet Mihai Novac i 1932.
I 1937 fullførte han Teaterhøyskolen i București.
Mellom 1948 og 1956 satt han i fengsel etter å ha blitt anklaget for antikommunisme fordi han hadde vært medlem av den såkalte «gruppen av flyktinger fra Tămădău».
I 1967 fikk han Fortjenesteordenen for kunst 4. klasse for spesielle fortjenester i teaterkunsten.
I 1980-årene emigrerte han til Canada og bosatte seg i Montreal, der han døde i 1989.
Saint-Guérin-demningen
Saint-Guérin-demningen er en demning med vannkraftverk i Frankrike. Den er anlagt i en øvre sideelv til Isere og videre Rhône. Byggingen av kraftverket og demningen var ferdig i 1961. Anlegget ligger i området Beaufortain i departement Savoie. Dette er i luftlinje rett øst for byen Albertville.
Årlig produksjon er 80 GWh.
Demningen er en betong buedam som ligger i 1.559 meters høyde over havet.
De fire store demningene i Beaufortain-området med totalt 400 GWh produksjon årlig i øvre Isère, omfatter følgende anlegg:
Dojo
Dojo (japansk 道場) er et japansk ord som brukes om treningsrom, som regel for kampsporter. De deles inn i forskjellige deler: Joza/shomen, som er navn for hovedveggen, shimoza (nederste veggen) og joseki (den høyre veggen) og shimoseki (den venstre veggen). Gulvet kalles taijo og en eventuell oppmerket konkurransematte kalles shiaijo.
Krokeide skole
Krokeide skole er en kommunal barneskole på Krokeide i Fana bydel i Bergen kommune. Skolen er fådelt og tar imot elever fra 1. til 7. trinn, og har plass til 100 elever.
Tore Aksel Voldberg
Voldberg studerte ved BI i tidlig i 1980-årene, men avbrøt studiene for å drive aksjehandel på heltid. Voldberg kjøpte i 1996 Skøyen hovedgård, hvor han begynte en større restaurering. Han eier også slektsgården Søndre Aspestrand ved Aspern i Aremark i Østfold, hvor det drives svineproduksjon.
Han er sønn av gårdbruker Torstein Voldberg og Berit Høie. Han giftet seg i 2004 med Høyre-politiker Julie Brodtkorb. Ekteskapet ble oppløst i 2010.
Svein Byhring
Svein Bjarne Byhring (1932–2007) var en norsk skuespiller og radiomedarbeider. Han var programsekretær i NRK fra 1967 til 1999.
Byhring filmdebuterte i Gategutter fra 1949, sammen med Tom Tellefsen og Pål Bang-Hansen. Fra 1954 til 1961 var han ved Riksteatret, der han var statist i en landsomfattende oppsetning av Kong Lear. Han ble så skuespiller i det nystartede NRK Fjernsyn og var blant annet med på å lage Kunden har alltid rett som gikk 1964–66. Han var også med i Barne-TV, blant annet var han «Vaktmesteren» i Du og jeg og vi to med Ragne Tangen og Ulf Wengård, der «Tannpussevise» fra 1969 ble en folkesang. På 1970-tallet medvirket han flere ganger i komiserien Fleksnes. Han var også programleder i radioprogram som Norsktoppen (1977–86) og Nostalgia (1994–) med Erik Heyerdahl. På 1990-tallet hadde han noen gjesteopptredener i radioprogrammet Revolvermagasinet, samt TV-programmene Lille Lørdag og Åpen post. I 1965 var han med i komiteateret Lysthuset.
Han gikk av med pensjonen i 1999. Samme året ble han æresmedlem i Norsk revyforfatterforening.
Svein Byhring var sønn av Bjarne Byhring (1888–1976) og Haldis Hansen (1892–1974), samt bror til skuespilleren Carsten Byhring (1918–90).
Kalvatræet skole
Kalvatræet skole er en kommunal barneskole på Åstveit i Åsane bydel i Bergen kommune. Skolen åpnet i 1971, og har plass til 200 ordinære elever fra 1. til 7. klassetrinn.
I tillegg har skolen en spesialavdeling for elever med sammensatte lærevansker/ psykisk utviklingshemming, med elever fra hele bydelen.
Martin Ski
Martin Ski (født 24. november 1912 i Røyken, død 3. oktober 1983) var en norsk journalist, redaktør, forfatter, predikant og pastor. Han var tilknyttet den norske pinsebevegelsen og har hatt mange ulike verv innen kristne organisasjoner.
Martin Ski vokste opp i Røyken, og ble frelst i 1932. Ski begynte som predikant allerede i 1935.
Forlag og aviser
Martin Ski interesserte seg raskt for det trykte ord. I 1945 til 1952, var han forlagsredaktør og redaksjonsekretær i Filadelfiaforlaget. I avisen Vårt Land var han journalist mellom 1952 og 1959, med vekt på områdene storting og kirke. I Aftenposten var han engasjert som kulturmedarbeider fra 1975.
Han var også redaktør i Kristelig Folkepartis avis Folkets Framtid og i partiets tidsskrift Trygg Politikk.
Politisk og kirkelig engasjement
Martin Ski var medlem av Dissenterlovkomiteen av 1954.
I 1965 til 1972 var han gruppesekretær på Stortinget for Kristelig Folkeparti. Han arbeidet også pressesjef for Kristelig Folkeparti, og var medlem i Oslo bystyre i elleve år. Da Korvald-regjeringen ble dannet etter EF-avstemningen i 1972, hadde Martin Ski fått forståelsen av at han skulle bli statssekretær hos statsministeren, blant annet fordi det var han som ledet pressekonferansen der regjeringen ble presentert. I stedet ble Kjell Magne Bondevik utnevnt i denne stillingen. Skuffelse over dette, og uenighet med partiet i EF-saken, gjorde at han meldte seg ut av KrF og inn i Høyre.
I 1972 til 1974 var Ski generalsektretær i Europabevegelsen.
Ski var formann i Norges Frikirkeråd, formann i Hedmarktoppen institusjon og folkehøgskoles forstanderskap og styre.
Bibliografi
Martin Ski skrev som journalist mange artikler i aviser. Han hadde også et stort bidrag av artikler og andakter i andre blad eller tidsskrifter. Martin Ski var også medforfatter i bokverk, og skrev selv flere bøker. Flere bøker handlet om historien til Pinsebevegelsen i Norge.
Pastor
Martin Ski var pastor eller forstander i flere pinsemenigheter.
Nacelle
Ordet nacelle er et begrep fra flyteknikk, skips- og romskipskonstruksjoner og refererer til en lukket kapsel, atskilt fra selve skroget. Hensikten er oftest å beskytte fremdriftsmaskineri, drivstoff eller utstyr. Det er avledet av det gammelfranske nacele, som betyr en liten båt eller jolle, som i sin tur ble avledet av det latinske Latin navicella. Begrepet tilsvarer "Gondol" i det norske språket.
Jeg, Daniel Blake
Jeg, Daniel Blake (originaltittel I, Daniel Blake) er en britisk dramafilm fra 2016 regissert av Ken Loach. Hovedrollen som Daniel Blake spilles av Dave Johns.
Filmen vant Gullpalmen under filmfestivalen i Cannes i 2016.
Filmen har blitt beskrevet som et rasende oppgjør med David Camerons Storbritannia, sett gjennom den stadig mer frustrerte snekkeren Daniel. Han er for syk til å jobbe, men ikke syk nok til å få trygd, og faller gjennom i et aggressivt effektivisert system som er uinteressert i enkeltmennesker.
Handling
Daniel Blake, en 59 år gammel enkemann og snekker fra Newcastle, har nylig overlevd et alvorlig hjerteinfarkt. Selv om legen hans ikke har tillatt ham å gå tilbake til jobb, anses Daniel som skikket til å gjøre dette etter en arbeidsevne-vurdering fra staten - og han blir nektet ytterligere økonomisk støtte fra myndighetene. Daniel blir frustrert over å høre at hans egen doktor aldri ble kontaktet angående denne avgjørelsen og sender derfor inn en klage, en prosess han synes blir veldig komplisert fordi han må fylle ut skjemaer over internett og ikke er særlig datakyndig.